钦定古今图书集成/明伦汇编/闺媛典/第125卷 > 水德妻李氏
## 钦定古今图书集成/明伦汇编/闺媛典/第125卷 > 水德妻李氏

按《苏州府志》：“李氏名惠，昆山人，水德妻。年十九，夫亡，
誓死弗二。或劝曰：‘无子，老将何依’？李曰：‘夫者天，天无
二。夫亡无子，命也。汝亟去，勿污我耳’。遂自经。其兄子
觉救，得不死。洪武十年，兄以事系狱，李当连坐，任事
者胁之曰：‘若适人则可全’。李忿曰：‘我不以危难弃礼
义，虽受万死无悔’。上官高其行，奏闻，得护送还乡。时”
家业尽入官。李僦屋寄居，纺绩自给，又食其兄姊之
孤女三人。洪武三十年，有司以闻，诏旌之。